CELEX: 62011TN0087
Language: mt
Date: 2011-02-18 00:00:00
Title: Kawża T-87/11: Rikors ippreżentat fit- 18 ta’ Frar 2011 — GRP Security vs Il-Qorti tal-Awdituri

16.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 120/13
            
         Rikors ippreżentat fit-18 ta’ Frar 2011 — GRP Security vs Il-Qorti tal-Awdituri
   (Kawża T-87/11)
   2011/C 120/33
   Lingwa tal-kawża: il-Franċiż
   
      Partijiet
   
   
      Rikorrenti: GRP Security (Bertrange, il-Lussemburgu) (rappreżentant: G. Osch, avukat)
   
      Konvenuta: Il-Qorti tal-Awdituri
   
      Talbiet tar-rikorrenti
   
   Ir-rikorrenti titlob lill-Qorti Ġenerali jogħġobha:
   
               —
            
            
               tilqa’ l-motivi mressqa mir-rikorrenti fil-kuntest tar-rikors preżenti,
            
         
               —
            
            
               bla ħsara għall-motivi ta’ liġi u ta’ fatt kollha u tal-provi li jistgħu jiġu pprovduti ulterjorment,
            
         
               —
            
            
               tilqa’ r-rikors preżenti bħala ammissibbli proċeduralment,
            
         
               —
            
            
               tilqa’ r-rikors preżenti fuq il-mertu,
            
         
               —
            
            
               li għaldaqstant, abbażi tar-raġunijiet hawn fuq imsemmija, tannulla d-deċiżjonijiet ikkontestati,
            
         
               —
            
            
               tilqa t-talba tar-rikorrenti intiża li tirriżerva d-dritt li titlob kumpens għad-dannu mġarrab mill-illegalità tal-aġir tal-Qorti tal-Awdituri,
            
         
               —
            
            
               tikkundanna lill-Qorti tal-Awdituri għat-totalità tal-infiq u tal-ispejjeż tal-istanza,
            
         
               —
            
            
               tirriżerva lir-rikorrenti kull dritt, intitolament, motiv u azzjoni oħra.
            
         
      Motivi u argumenti prinċipali
   
   Ir-rikorrenti titlob l-annullament tad-deċiżjonijiet tal-Qorti tal-Awdituri tal-Unjoni Ewropea dwar, minn naħa, sanzjoni amministrattiva ta’ esklużjoni tar-rikorrenti minn kuntratti u sussidji ffinanzjati mill-baġit tal-Unjoni Ewropea għal perijodu ta’ tliet xhur u, min-naħa l-oħra, ix-xoljiment tal-kuntratt-qafas tas-servizzi Nru LOG/2026/10/2 li jġib l-isem “Diversi servizzi ta’ sigurtà”.
   Insostenn tar-rikors, ir-rikorrenti tinvoka tliet motivi.
   
               (1)
            
            
               L-ewwel motiv huwa bbażat fuq ksur tal-prinċipju ta’ proporzjonalità, tad-drittijiet tad-difiża u tad-dritt għal smigħ xieraq, sa fejn ir-rikorrenti aġixxiet in bona fede peress li hija ma kinitx is-sors tal-falsifikazzjonijiet u tad-dikjarazzjonijiet foloz magħmula minn wieħed mill-impjegati tagħha u sa fejn il-Qorti tal-Awdituri setgħet titlob is-sostituzzjoni tal-membru tal-persunal inkwistjoni minflok ma xxolji l-kuntratt.
            
         
               (2)
            
            
               It-tieni motiv huwa bbażat fuq żball manifest ta’evalwazzjoni, safejn il-Qorti tal-Awdituri ma ħaditx inkunsiderazzjoni l-atti tal-proċess kollha.
            
         
               (3)
            
            
               It-tielet motiv huwa bbażat fuq ksur tal-Artikoli 93, 94 u 96 tar-Regolament finanzjarju, peress li r-rikorrenti ma tat l-ebda informazzjoni żbaljati u ma kienet ħatja ta’ ebda dikjarazzjoni żbaljata fil-proċedura tal-għoti tal-kuntratt inkwistjoni.